da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de da da da da da da da da da da da da zh da da ja da zh da da ml da da ml da da zh da da zh da da zh da da zh da da zh da da zh da da zh da da ja da da zh da ml da da zh da da da en da da sv da da fr en da de da da de fr da de nl da da da en da da da da da fr ceb en nl ceb fr de da da
Bevar sjælen, når du renoverer sommerhuset | ISABELLAS
Kom med inden for i et smukt, nyrenoveret sommerhus i Nordsjælland, og få masser af inspiration til at indrette med masser af sjæl, loppefund og antikviteter.
Micky Breuer-Weil kan se muligheder i steder, vi andre ville være gået forbi, og hans kone Andrea kan noget, når det kommer til indretning. Sammen har de skabt et misundelsesværdigt sommerhus i Nordsjælland, hvor de finder fred og ro fra deres hektiske hverdag i London. Huset på 113 m² er fra 1929 og ligger på en grund på 2.635 m² lige ved skoven.   Læs også: Indret sommerhuset med loppefund, farver og mønstre
Andrea og Micky Breuer-Weil bor til daglig med deres tre teenagedrenge i London, men når de rigtig skal slappe af, tager de til deres oase, sommerhuset i Nordsjælland. Det ligger tæt ved skov og vand og langt fra storbyens stress og jag. Familien er i Danmark, så ofte de kan. Sidste år lod det sig gøre otte gange, og i sommeren var de i sommerhuset i tre uger.  – Jeg kan ikke bære at være væk fra det for længe. Vi kalder det ”te spa” – det er et sted, hvor vi føler os fuldstændig opladt og fredfyldte. Vores liv derude er meget simpelt, det handler om naturen, skoven og havet. Jeg er vild med, at man kan købe lokale grøntsager. Det er komplet modsat af en travl storby, og det elsker jeg, fortæller Andrea.   Læs også: Ryd op og skab ro i sommerhuset
Det var Andreas mand, Micky, som for fem år siden så potentialet i det gamle sommerhus fra 1929, der krævede en temmelig kærlig hånd, før det kom til at se ud, som det gør i dag. Micky er halvt dansk og har tilbragt store dele af sin barndom i sin mors sommerhus, der ligger i samme område. Han har dejlige minder om stranden og det idylliske sommerhusliv og har derfor altid haft en drøm om at eje sit eget sommerhus i området, der har en særlig plads i hans hjerte. For omkring fem år siden fandt han så det rette, der ligger perfekt lige ved skoven. – Jeg havde ingen visioner som Micky, så jeg anede ikke, hvad vi havde gang i. Men nu er jeg så begejstret! Jeg elsker huset, men det var helt klart Micky, der kunne se, hvordan det kunne blive. Det er mig, der er indretningsarkitekt, men han har faktisk en fantastisk kreativitet og sans for det, siger Andrea.
Da parret overtog sommerhuset, var det meget mørkt indvendigt, særligt fordi lofterne var dækket til med mørkt træ. De valgte derfor at fjerne det sænkede loft, så bjælkeloftet kom til syne, og de malede det hvidt for at lysne rummet og få det til at virke større. Der blev også lagt stråtag på og sat nye vinduer i flere steder, bl.a. et stort vindue i stuen, som skaber en moderne kontrast til det gamle hus og giver et dejligt udsyn til haven.  – Det var en ombygning af en vis størrelse, men vi har forsøgt at bevare husets karakter, understreger Andrea. Hun og Micky har derfor valgt at beholde en del af husets gamle møbler, bl.a. hjørneskabet, spisebordet, sofabordet og spisestolene. Flere af møblerne er dog blevet frisket op med maling i en flot grå farve. Det meste af det øvrige interiør har Andrea og Micky fundet på auktioner, loppemarkeder og i antikvariater.    SE DET SMUKKE SOMMERHUS I GALLERIET HERUNDER!
Det var Micky, der så muligheder i det gamle hus fra 1929. Det har gennemgået en større renovering, blandt andet er der lagt stråtag på huset og monteret nye og større vinduer.
Andrea Breuer-Weil, 51 år, indretningsarkitekt, hendes mand Micky, 51 år, der arbejder med kapitalforvaltning, og deres tre teenagedrenge. Til daglig bor familien i London. For fem år siden købte de sommerhuset i Nordsjælland og satte det i stand.
Hjørneskabet er en original del af huset, som Andrea og Micky valgte at bevare, men har piftet op med en omgang grå maling. Væggen i blotlagte mursten skaber en rå kontrast.
I stedet for klassiske natlamper har Andrea valgt enkle fatninger i messing og facetslebne pærer. Sengen er fra Ikea, tæpper og puder er dels fra Provence og dels fra Ikea. Gulvtæppet er fra Ikea. Natbordet er fundet på Bruun Rasmussen, og bordlampen med blomsterskærm er fra en lokal dame, der selv laver de fine skærme. Pendlerne er fra Lee Broom og købt i Illums Bolighus.
Der er lavet nyt køkken i huset, men også her har parret bevidst skabt en stil, der matcher husets stil og alder. Køkkenet er fra Kitchen Tailor, fliserne fra Fired Earth, og lamperne er fra Lightyears.
Micky samler på dansk kunst fra slutningen af det 19. og starten af det 20. århundrede. De gamle billeder i guldrammer skaber en fin kontrast til det helt istandsatte hus og sørger for lidt sjæl og historie. Bænken er fra Skagerrak (tidligere Trip Trap).
Spisebordet af Børge Mogensen er købt brugt, og spisestuestolene, der også er af Børge Mogensen, fulgte med sommerhuset og er blevet frisket op med lysegrå maling. Lampen er en vintage-PH.
Det store vindue var Mickys idé, og det skaber en moderne kontrast til det gamle hus, samtidig med at det giver et fantastisk udsyn til den grønne have.
Da Andrea og Micky overtog huset, var der et sænket, mørkt træloft. At fjerne det, så der er loft til kip, og male bjælkeloftet hvidt har givet masser af lys til sommerhuset. Sofaen er fra Ikea. Det lille bord har parret købt billigt i en antikbutik i lokalområdet og selv slebet, så det har fået et mere naturligt look.
Badeværelset er holdt i en helt enkel stil med smukke fliser på væggen.
Andrea og Micky er vilde med dansk design, især Bjørn Wiinblad. Disse stager er originale og købt på auktion.
Parret har beholdt flere af de gamle møbler for at bevare husets karakter.
Sporvognen bringer barndomsminder frem hos Micky. Den er fundet på et loppemarked. Sølvservicet er af Just Andersen og købt på auktion. Reolsystemet er fra String.
Alle malerierne er fundet og købt billigt på onlineauktioner hos Bruun Rasmussen. Geviret fik parret i indflyttergave.
Sommerlige og feminine blomster fuldender sommerstemningen. Vasen er af Just Andersen og fundet på en auktion.
Fine planter i gamle krukker skaber romantik og sommerstemning udenfor.
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik